Frode Johansen

Frode André Johansen (født 1976) er en artist, sanger og låtskriver fra Jessheim i Ullensaker kommune. Han er mest kjent for sine konserter og plater i kategorien viser, og holder rundt 80 konserter hvert år med egne låter. Han er blitt kalt «den norske visetradisjonens arveprins».
Frode Johansen er profilert artist på dab-kanalen Ordentlig Radio og var i 2017 en av de 30 mest spilte artistene på kanalen.
Frode Johansen fikk stor oppmerksomhet i både sosiale og tradisjonelle medier med låtene «Trøstevise Til Therese Johaug» som først ble lagt ut av artisten selv på hans Facebook-side og senere utgitt som singel, og singelen «DAB» der han ironiserte over dab-motstanden til stor oppstandelse. 
Sommeren 2018 var han på turné med "Låtskriver´n" for Ordentlig Radio, sammen med artistene Knut Hem, Elin Furubotn og Hege Saugstad, med Ordentlig Radios Tor Andersen som konferansier.
Høsten 2018 turnerte Johansen med visesanger Kaia Huuse med forestillingen #WeToo. 
Han er også aktiv som produsent og låtskriver for andre artister. I tillegg startet han i 2013 plateselskapet FAJo Music som er et aksjeselskap med en katalog hovedsakelig bestående av unge visesangere/singer & songwriters, der Johansen eier 50 prosent. Han driver også innspillingsstudioet FAJoStudio.

Album

«Fra Bølle Til Prins» (Nordic Records 2013)
«Frode Johansen» (Nordic Records 2014)
«Malmöeffekten» (FAJo Music 2016)
«… For Sånne Folk Som Dere» (FAJo Music 2017)
«Ellers Så Er Alt Det Samma Her» (FAJo Music 2018)

EP

«6 Strenger Og Ei Kasse» (FAJo Music 2016)

Singler

«Tykke Lag Av Teflon» (Nordic Records 2014)
«Sølvgrå» (FAJo Music 2015)
«Trøstevise Til Therese Johaug» (FAJo Music 2016)
«Natta Lang m/Tove Bøygard» (FAJo Music 2017)
«DAB» (Live Management/Playground Music 2017)
«Du Er Ikke Han» (FAJo Music AS 2018)
"Livet Ditt Lever" (FAJo Music AS 2018)

Som produsent for andre

Jon Dahl-Johansen - «Hestehaler» - Album  (FAJo Music 2016)
KIRU - «Ugly Shoes» - Single (FAJo Music 2017)
Herr Pedersen - «Mellom Linjene» - Album (FAJo Music 2017)
Bjørn Olav Lyster - «Syng Hockey, Syng Frisk, Syng Asker» - Single (FAJo Distribution 2017)
Skare - "Kråkesølv og Svanefjær" - Album (FAJo Music 2017)
Riksheim - "Kjenne At Æ Sveve" - Album (FAJo Music 2018)
Kristoffer Juul - "Sunshine Umbrella Man - EP" - Ep (FAJo Music 2018)
Arne Gulliksen - "Bananas - En Ekte bARNEplate" - Album (FAJo Music 2018)
Kaia Huuse med Bastian & Hennika - "Deilig Er Jorden" - Single (FAJo Music 2018)
Willy Brusdal - "Svevende - EP" - EP (FAJo Music 2019)

Samleplater

FAJos Julestjerner 2018 - "Det Snør..." - Album (FAJo Music 2018)

Som en del av et band:

Stemmer i Hue - «Føkk Ju» - Single (Solid Music 2005)
Frivillig Twang - «Gult & Svart» - Album (Twang Records 2010)

Selvproduserte demoer:

Det ble i tidligere år spilt inn en del demoer. Disse var amatørmessig produsert hjemme og kopiert opp i flere eksemplarer og solgt fra hånd til hånd. Disse er ikke offisielt utgitt, men finnes likevel rundt om kring i svært begrenset omfang. Senere har enkelte låter fra disse dukket opp i ny drakt på album eller som singler.
"Hverdagsviser" - 10 sanger - 1998
"Strange Fashion" - 10 sanger - 2002
"Galgenfrist" - 10 sanger 2008